Medici lõvid

Medici lõvid on kahest marmorlõvist koosnev paarisskulptuur, mis algselt asus Roomas Medici villa juures.

pisi|left|Vacca lõvi
pisi|Fancelli lõvi
pisi|Medici lõvid 1691. aasta gravüüril
16. sajandi lõpul soovis Toscana suurhertsog Ferdinando I de Medici oma villa juurde lõvikujusid. Ferdinando kunstikogusse kuuluva ja arvatavasti 2. sajandist pärineva lõvikuju põhjal lõi skulptor Flaminio Vacca teise samasuguse. Vacca järgi oli algne kuju varem reljeef, kuid Giovanni di Scherano Fancelli raius selle taustast välja.

1789. aastast asuvad lõvid Itaalias Firenzes Loggia dei Lanzis. Kui Napoleon I lasi 1803. aastal Medici villasse ümber kolida Prantsuse akadeemia Roomas, siis telliti prantsuse skulptorilt Augustin Pajoult sinna Medici lõvide koopiad.

pisi|Medici lõvi Narvas asuva Rootsi lõvi mälestusmärgina (aprill 2022)
Lõvidest on üle maailma tehtud palju eri täpsusega koopiaid. Medici lõvi kujutab ka näiteks Narvas asuv Rootsi lõvi mälestusmärk, mis on modelleeritud Rootsis asuva Slottslejoneni järgi.

Selle lõvikujuga sarnaneb ka 1. sajandist pärinev basaltskulptuur Albani lõvi, mis kuulub Louvre'i kogusse.

Kategooria:Itaalia kunst
Kategooria:Loomaskulptuurid